stanford-oval/wikipedia huggingface dataset:
เบิร์ต แบแคแร็ก

| เบิร์ต แบแคแร็ก |
| --- | --- |
เบิร์ต แบแคแร็กในคอนเสิร์ต ปี 2008
ข้อมูลพื้นฐาน
เกิด: 12 พฤษภาคม ค.ศ. 1928(1928-05-12) แคนซัสซิตี, รัฐมิสซูรี, สหรัฐ
เสียชีวิต: 8 กุมภาพันธ์ ค.ศ. 2023(2023-02-08) (94 ปี) ลอสแอนเจลิส, รัฐแคลิฟอร์เนีย, สหรัฐ
แนวเพลง: ป็อป, อีซีลีเซ็นนิง, ดนตรีเลานจ์
อาชีพ: นักแต่งเพลง, นักเปียโน, นักร้อง
ช่วงปี: ค.ศ. 1950–2023
เบิร์ต แบแคแร็ก (Burt Bacharach อ่านว่า /ˈbækəræk/; 12 พฤษภาคม ค.ศ. 1928 – 8 กุมภาพันธ์ ค.ศ. 2023) เป็นนักเปียโน นักแต่งเพลงมีผลงานเพลงป็อปที่โด่งดังตั้งแต่ต้นทศวรรษ 1960 ถึง 1980 กับเนื้อเพลงที่ประพันธ์โดยฮอล เดวิด ผลงานจำนวนมากที่สร้างสรรค์ขึ้นมาบันทึกเสียงโดยนักร้อง ดิออน วอร์วิค  จากข้อมูลปี 2006 เบิร์ต แบแคแร็ก มีผลงานประพันธ์เพลงที่ติดอันดับท็อป 40 ในสหรัฐอเมริกา 70 เพลง และมี 52 เพลงที่ติดท็อป 40 ในสหราชอาณาจักร และจากข้อมูลในเว็บไซต์ britishhitsongwriters.com เขาเป็นนักแต่งเพลงที่ประสบความสำเร็จที่สุดอันดับ 18 ในสหราชอาณาจักร ในประวัติศาสตร์อันดับเพลงในสหราชอาณาจักร โดยวัดจากจำนวนสัปดาห์ของผู้มีผลงานประพันธ์เพลงบนอันดับเพลง
เทศบาลตำบลโคกศรี

| เทศบาลตำบลโคกศรี |
| --- | --- |
เทศบาลตำบล
ทต.โคกศรีที่ตั้งสำนักงานเทศบาลตำบลโคกศรี
พิกัด: 16°24′09.4″N 103°26′06.6″E﻿ / ﻿16.402611°N 103.435167°E﻿ / 16.402611; 103.435167
ประเทศ:  ไทย
จังหวัด: กาฬสินธุ์
อำเภอ: ยางตลาด
จัดตั้ง:  • 22 เมษายน 2535 (สุขาภิบาลโคกศรี)  • 25 พฤษภาคม 2542 (เทศบาลตำบลโคกศรี)
พื้นที่
 • ทั้งหมด: 10.86 ตร.กม. (4.19 ตร.ไมล์)
ประชากร (2565)
 • ทั้งหมด: 3,147 คน
 • ความหนาแน่น: 289.78 คน/ตร.กม. (750.5 คน/ตร.ไมล์)
รหัส อปท.: 05460702
ที่อยู่ สำนักงาน: เลขที่ 114 หมู่ที่ 5 ถนนยางตลาด–มุกดาหาร ตำบลอุ่มเม่า อำเภอยางตลาด จังหวัดกาฬสินธุ์ 46120
เว็บไซต์: www.koksri.go.th
 ส่วนหนึ่งของสารานุกรมประเทศไทย
โคกศรี เป็นเทศบาลตำบลซึ่งมีอาณาเขตครอบคลุมทั้งหมดของหมู่ 3,7 และพื้นที่บางส่วนของหมู่ที่ 4–5, 6 ของตำบลอุ่มเม่า รวมทั้งพื้นที่บางส่วนของหมู่ที่ 13 ตำบลดอนสมบูรณ์ ในอำเภอยางตลาด จังหวัดกาฬสินธุ์ เดิมมีฐานะเป็นสุขาภิบาลโคกศรีที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 3,147 คน โดยเป็นประชากรในสองส่วนตำบล คือ เขตตำบลอุ่มเม่า 2,808 คน และเขตตำบลดอนสมบูรณ์ 339 คน
พื้นที่เทศบาลอยู่ทางทิศตะวันออกของอำเภอยางตลาด ห่างจากที่ว่าการอำเภอยางตลาดประมาณ 7.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 512 กิโลเมตร มีพื้นที่รับผิดชอบ 10.86 ตารางกิโลเมตร หรือคิดเป็นพื้นที่ประมาณ 6,787.50 ไร่ ชุมชนหนาแน่นบริเวณชุมชนบ้านโคกศรีซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 213 (ยางตลาด–มุกดาหาร) ซึ่งปัจจุบันเป็นส่วนหนึ่งของทางหลวงแผ่นดินหมายเลข 12 ซึ่งเป็นถนนสายเศรษฐกิจตะวันออก-ตะวันตก ที่เชื่อมระหว่างเมืองเมาะลำเลิง ประเทศพม่า และเมืองดานัง ประเทศเวียดนาม เป็นย่านการค้าขายและเป็นย่านชุมชนหนาแน่นตลอดสองข้างทาง
แหล่งข้อมูลอื่น

เว็บไซต์เทศบาลตำบลโคกศรี เก็บถาวร 2022-06-24 ที่ เวย์แบ็กแมชชีน
| ด ค กองค์กรปกครองส่วนท้องถิ่นระดับล่างในจังหวัดกาฬสินธุ์ |
| --- | --- | --- |
| เทศบาลเมือง |  กาฬสินธุ์  กุฉินารายณ์  |  |
| เทศบาลตำบล |  กมลาไสย  กลางหมื่น  กุงเก่า  กุดจิก  กุดสิม  กุดสิมคุ้มใหม่  กุดหว้า  ขมิ้น  เขาพระนอน  คำก้าว  คำบง  คำม่วง  คำเหมือดแก้ว  คำใหญ่  โคกศรี  ฆ้องชัยพัฒนา  จุมจัง  เชียงเครือ  แซงบาดาล  ดงมูล  ดงลิง  ดงสมบูรณ์  ดอนจาน  ท่าคันโท  ท่าลาดดงยาง  ธัญญา  นาขาม  นาคู  นาจารย์  นาตาล  นาทัน  นามน  นามะเขือ  นิคม  โนนน้ำเกลี้ยง  โนนบุรี  โนนศิลา  โนนสูง  บัวบาน  บึงวิชัย  ผาเสวย  ไผ่  โพน  โพนทอง  ภูดิน  ภูปอ  ภูแล่นช้าง  ภูสิงห์  ม่วงนา  มหาไชย  ยางตลาด  ร่องคำ  ลำคลอง  ลำพาน  ลำห้วยหลัว  สงเปลือย  สงเปลือย  สมเด็จ  สระพังทอง  หนองกุงศรี  หนองบัว  หนองแปน  หนองสรวง  หนองสอ  หนองหิน  หนองใหญ่  หนองอีบุตร  หลักเมือง  หลุบ  ห้วยผึ้ง  ห้วยโพธิ์  ห้วยเม็ก  หัวนาคำ  เหนือ  เหล่าใหญ่  อิตื้อ  อุ่มเม่า  |  |
| องค์การบริหารส่วนตำบล |  กมลาไสย  กุดค้าว  กุดโดน  คลองขาม  คำสร้างเที่ยง  คำใหญ่  คุ้มเก่า  โคกเครือ  โคกสมบูรณ์  โคกสะอาด  ไค้นุ่น  เจ้าท่า  แจนแลน  ดงพยุง  ดอนสมบูรณ์  ดินจี่  ทรายทอง  ทุ่งคลอง  ธัญญา  นาโก  นาคู  นาไคร้  นาจำปา  นาเชือก  นาดี  นาบอน  นามน  นิคมห้วยผึ้ง  เนินยาง  โนนนาจาน  โนนศิลาเลิง  โนนสะอาด  โนนแหลมทอง  บ่อแก้ว  บัวขาว  บึงนาเรียง  พิมูล  โพน  โพนงาม  ยอดแกง  ยางตลาด  ยางอู้ม  ลำชี  เว่อ  ศรีสมเด็จ  สมเด็จ  สมสะอาด  สหัสขันธ์  สะอาดไชยศรี  สามขา  สามัคคี  สายนาวัง  สำราญ  สำราญใต้  เสาเล้า  หนองกุง  หนองช้าง  หนองตอกแป้น  หนองบัว  หนองผือ  หนองแวง  หนองห้าง  หนองหิน  หนองอิเฒ่า  หมูม่น  หลักเหลี่ยม  หัวงัว  หัวหิน  เหล่ากลาง  เหล่าอ้อย  เหล่าไฮงาม  |  |
อำเภอเพ็ญ

| อำเภอเพ็ญ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Phen
คำขวัญ: กระติบข้าวใหญ่ บั้งไฟล้าน ตำนาน พระธาตุนางเพ็ญ เป็นประตูสู่อินโดจีน
แผนที่จังหวัดอุดรธานี เน้นอำเภอเพ็ญ
พิกัด: 17°41′43″N 102°54′26″E﻿ / ﻿17.69528°N 102.90722°E﻿ / 17.69528; 102.90722
ประเทศ:  ไทย
จังหวัด: อุดรธานี
พื้นที่
 • ทั้งหมด: 908.089 ตร.กม. (350.615 ตร.ไมล์)
ประชากร (2565)
 • ทั้งหมด: 115,974 คน
 • ความหนาแน่น: 127.71 คน/ตร.กม. (330.8 คน/ตร.ไมล์)
รหัสไปรษณีย์ : 41150
รหัสภูมิศาสตร์: 4119
ที่ตั้งที่ว่าการ: ที่ว่าการอำเภอเพ็ญ หมู่ที่ 11  ถนนวุฒาธิคุณ ตำบลเพ็ญ อำเภอเพ็ญ จังหวัดอุดรธานี 41150
 ส่วนหนึ่งของสารานุกรมประเทศไทย
เพ็ญ เป็นอำเภอหนึ่งของจังหวัดอุดรธานี และเป็น 1 ใน 5 อำเภอของจังหวัดที่มีทางรถไฟสายตะวันออกเฉียงเหนือผ่าน โดยเมื่อเดินทางจากกรุงเทพฯ อำเภอนี้จะเป็นอำเภอสุดท้ายก่อนเข้าสู่เขตจังหวัดหนองคาย
ประวัติ

อำเภอเพ็ญยุคแรกมีตำนานเล่าขานต่อกันมาว่า ประมาณปี พ.ศ. 1600 - 1700 พระยาศรีสุทโธ ได้อพยพราษฎรหลบภัยจากการรุกรานของชาวข่าและขอม ซึ่งมีอำนาจในขณะนั้นมาสมทบกับขุนวรบุตร (เมืองหนองหาน) ขุนราชปากดี (เมืองหนองคาย) และพระยาคำสิงห์ (เมืองสกลนคร) มาตั้งเมืองขึ้นบริเวณลุ่มน้ำสวย
พระยาศรีสุทโธและพระนางจันทรามีพระราชธิดาองค์หนึ่ง ทรงสิริโฉมงดงาม ชื่อ พระนางเพ็ง หรือเพ็ญ เป็นที่หมายปองของเจ้าเมืองหนองหาน เจ้าเมืองหนองบัวลำภู และ เจ้าเมืองบางหนองคาย ถึงขั้นยกกองทัพและส่งทูตมาขอสร้างความวิตกกังวลให้กับพระยาศรีสุทโธ และ  พระนางเพ็ญว่า จะทำให้เกิดการรบแย่งชิงตัวพระนางเพ็ญให้เกิดการล้มตายเกิดขึ้น จึงขอเวลา 3 เดือน จากเจ้าเมืองต่างๆ ให้พระนางเพ็ญตัดสินใจ  พระนางเพ็ญคิดว่าหากตกลงเลือกเจ้าเมืองใด เจ้าเมืองที่เหลือไม่ยอม สงครามย่อมเกิดขึ้น จึงกราบทูลให้พระยาศรีสุทโธสร้างเจดีย์ภายในกลวงและพระนางเพ็ญตัดสินใจเข้าบำเพ็ญภาวนา ภายในเจดีย์โดยให้ช่างโบกปูนปิดทับเมื่อเจ้าเมืองทั้งสาม ทราบข่าวการสิ้นพระชนม์ของพระนางเพ็ญ จึงพากันยกทัพกลับและเพื่อเป็นอนุสรณ์ชาวเมืองจึงตั้งชื่อเมืองว่า "เมืองเพ็ญ" ปัจจุบันมีธาตุ (เจดีย์) พระนางเพ็ญ อยู่ที่วัดเกาะแก้ว ริมลำน้ำเพ็ญ ในเขตเทศบาลตำบลเพ็ญ
อำเภอเพ็ญยุคปัจจุบัน เมืองเพ็ญได้ยกฐานะเป็นอำเภอเมื่อปี พ.ศ. 2450 มีพระยาอนุชาติวุฒิคุณเป็นนายอำเภอคนแรก ตั้งแต่ ปี 2450 - 2456  และตั้งแต่ปี 2456 ถึง 10 ธันวาคม 2544 มีผู้ดำรงตำแหน่งนายอำเภอเพ็ญรวม 35 คน ว่าที่ พันตรี วีรยุทธไวยภาษ ดำรงตำแหน่ง นายอำเภอเพ็ญ คนที่ 38 ตั้งแต่ 8 มกราคม 2550 จนถึงปัจจุบัน
วันที่ 13 กันยายน 2468 ยุบตำบลเชียงหวาง ไปรวมขึ้นกับตำบลนาพู่
วันที่ 1 เมษายน 2480 เปลี่ยนแปลงเขตจังหวัดอุดรธานี และจังหวัดหนองคาย โอนโอนตำบลทุ่งหลวง อำเภอเพ็ญ จังหวัดอุดรธานี ไปขึ้นกับ อำเภอโพนพิสัย จังหวัดหนองคาย
วันที่ 10 มิถุนายน 2490 ตั้งตำบลจอมศรี แยกออกจากตำบลบ้านธาตุ
วันที่ 7 มกราคม 2500 จัดตั้งสุขาภิบาลเพ็ญ ในท้องที่บางส่วนของตำบลเพ็ญ
วันที่ 31 มีนาคม 2507 ตั้งตำบลนาบัว แยกออกจากตำบลสุมเส้า
วันที่ 25 พฤษภาคม 2508 ตั้งตำบลเชียงหวาง แยกออกจากตำบลนาพู่
วันที่ 25 เมษายน 2510 ตั้งตำบลบ้านยวด แยกออกจากตำบลสร้างคอม ตำบลบ้านเหล่า และตำบลเพ็ญ
วันที่ 9 พฤศจิกายน 2514 ตั้งตำบลเชียงดา แยกออกจากตำบลสร้างคอม
วันที่ 20 พฤษภาคม 2518 แยกพื้นที่ตำบลสร้างคอม ตำบลบ้านยวด และตำบลเชียงดา อำเภอเพ็ญ มาตั้งเป็น กิ่งอำเภอสร้างคอม ขึ้นกับอำเภอเพ็ญ
วันที่ 10 ตุลาคม 2529 ตั้งตำบลเตาไห แยกออกจากตำบลบ้านเหล่า
วันที่ 21 พฤษภาคม 2533 ยกฐานะจากกิ่งอำเภอสร้างคอม อำเภอเพ็ญ เป็น อำเภอสร้างคอม
วันที่ 7 กันยายน 2533 ตั้งตำบลโคกกลาง แยกออกจากตำบลเพ็ญ
วันที่ 13 กันยายน 2534 ตั้งตำบลสร้างแป้น แยกออกจากตำบลนาบัว
วันที่ 25 พฤษภาคม 2542 ยกฐานะจากสุขาภิบาลเพ็ญ เป็นเทศบาลตำบลเพ็ญ
ที่ตั้งและอาณาเขต

อำเภอเพ็ญมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอเมืองหนองคายและอำเภอโพนพิสัย (จังหวัดหนองคาย)
ทิศตะวันออก ติดต่อกับอำเภอสร้างคอมและอำเภอบ้านดุง
ทิศใต้ ติดต่อกับอำเภอพิบูลย์รักษ์ อำเภอเมืองอุดรธานี และอำเภอบ้านผือ
ทิศตะวันตก ติดต่อกับอำเภอสระใครและอำเภอเมืองหนองคาย (จังหวัดหนองคาย)
การแบ่งเขตการปกครอง > การปกครองส่วนภูมิภาค

อำเภอเพ็ญแบ่งเขตการปกครองย่อยออกเป็น 11 ตำบล 165 หมู่บ้าน ได้แก่
การแบ่งเขตการปกครอง > การปกครองส่วนท้องถิ่น

ท้องที่อำเภอเพ็ญประกอบด้วยองค์กรปกครองส่วนท้องถิ่นจำนวน 12 แห่ง ได้แก่
เทศบาลตำบลเพ็ญ  ครอบคลุมพื้นที่บางส่วนของตำบลเพ็ญ
เทศบาลตำบลบ้านธาตุ  ครอบคลุมพื้นที่ตำบลบ้านธาตุทั้งตำบล
องค์การบริหารส่วนตำบลเพ็ญ  ครอบคลุมพื้นที่ตำบลเพ็ญ (นอกเขตเทศบาลตำบลเพ็ญ)
องค์การบริหารส่วนตำบลนาพู่  ครอบคลุมพื้นที่ตำบลนาพู่ทั้งตำบล
องค์การบริหารส่วนตำบลเชียงหวาง  ครอบคลุมพื้นที่ตำบลเชียงหวางทั้งตำบล
องค์การบริหารส่วนตำบลสุมเส้า  ครอบคลุมพื้นที่ตำบลสุมเส้าทั้งตำบล
องค์การบริหารส่วนตำบลนาบัว ครอบคลุมพื้นที่ตำบลนาบัวทั้งตำบล
องค์การบริหารส่วนตำบลบ้านเหล่า  ครอบคลุมพื้นที่ตำบลบ้านเหล่าทั้งตำบล
องค์การบริหารส่วนตำบลจอมศรี  ครอบคลุมพื้นที่ตำบลจอมศรีทั้งตำบล
องค์การบริหารส่วนตำบลเตาไห  ครอบคลุมพื้นที่ตำบลเตาไหทั้งตำบล
องค์การบริหารส่วนตำบลโคกกลาง  ครอบคลุมพื้นที่ตำบลโคกกลางทั้งตำบล
องค์การบริหารส่วนตำบลสร้างแป้น  ครอบคลุมพื้นที่ตำบลสร้างแป้นทั้งตำบล
การศึกษา

วิทยาลัยบริหารธุรกิจและการท่องเที่ยวอุดรธานี
โรงเรียนเพ็ญพิทยาคม
โรงเรียนอนุบาลเพ็ญประชานุกูล
โรงเรียนพิชญบัณฑิต 2
โรงเรียนสุมเส้าพิทยาคาร
โรงเรียนจอมศรีพิทยาคาร
โรงเรียนเชียงหวางพิทยาคาร
เพนเทียมโปร

ซีพียูเพนเทียมโปร
เพนเทียมโปร (Pentium Pro) เป็นหน่วยประมวลผลภายใต้ชื่อเพนเทียม โดยเป็นซีพียูรุ่นที่ 6 โดยใช้สถาปัตยกรรม P6 ที่ออกแบบมาใช้กับคำสั่งแบบ 32 บิตเท่านั้น ส่วนคำสั่งแบบ 16 บิต สามารถทำงานได้แต่ก็ยังไม่สามารถทำงานได้เร็วเท่ากับคำสั่งแบบ 32 บิต ในขณะที่การพัฒนาทาง
อินเทลคาดว่าคำสั่งแบบ 16 บิต จะถูกแทนที่ด้วยคำสั่งแบบ 32 บิต เมื่อหน่วยประมวลผลนี้ออกจำหน่าย แต่เมื่อเพนเทียมโปร ออกจำหน่าย ในท้องตลาดก็ยังมีโปรแกรม 16 บิตอยู่มากมาย ทำให้เพนเทียมโปรไม่เป็นที่นิยมในผู้ใช้ทั่วไป แต่เพนเทียมโปรนิยมใช้กันมากในเครื่องเซิร์ฟเวอร์ เนื่องจากมีหน่วยความจำแคช L2 ที่ทำงานความเร็วเดียวกับหน่วยประมวลผล ทำให้ไม่มีปัญหาคอขวด
เทศบาลตำบลโคกมะกอก

| เทศบาลตำบลโคกมะกอก |
| --- | --- |
เทศบาลตำบล
สถานีรถไฟโคกมะกอก
ทต.โคกมะกอกสำนักงานเทศบาลตำบลโคกมะกอก
พิกัด: 14°04′10.1″N 101°27′44.7″E﻿ / ﻿14.069472°N 101.462417°E﻿ / 14.069472; 101.462417
ประเทศ:  ไทย
จังหวัด: ปราจีนบุรี
อำเภอ: เมืองปราจีนบุรี
จัดตั้ง:    • 26 มีนาคม 2517 (สุขาภิบาลโคกมะกอก)   • 25 พฤษภาคม 2542 (ทต.โคกมะกอก) 
พื้นที่
 • ทั้งหมด: 15.50 ตร.กม. (5.98 ตร.ไมล์)
ประชากร (2566)
 • ทั้งหมด: 2,220 คน
 • ความหนาแน่น: 143.22 คน/ตร.กม. (370.9 คน/ตร.ไมล์)
รหัส อปท.: 05250103
ที่อยู่ สำนักงาน: หมู่ 1 ถนนปราจีนบุรี–ประจันตคาม ตำบลโนนห้อม อำเภอเมืองปราจีนบุรี จังหวัดปราจีนบุรี 25000
เว็บไซต์: www.khokmakok.go.th
 ส่วนหนึ่งของสารานุกรมประเทศไทย
โคกมะกอก เป็นองค์กรส่วนท้องถิ่นประเภทเทศบาลตำบล ครอบคลุมพื้นที่ทั้งหมดของหมู่ 1–3, 11 กับพื้นที่บางส่วนของหมู่ 4, 7 ในตำบลโนนห้อม อำเภอเมืองปราจีนบุรี จังหวัดปราจีนบุรี เดิมมีฐานะเป็นสุขาภิบาลโคกมะกอกที่จัดตั้งขึ้นในปี พ.ศ. 2517 และยกฐานะขึ้นเป็นเทศบาลตำบลในปี พ.ศ. 2542 เดือนธันวาคม พ.ศ. 2566 เขตเทศบาลตำบลมีประชากรทั้งหมด 2,220 คน
พื้นที่เทศบาลตำบลตั้งอยู่ในทิศตะวันตกของตัวจังหวัด อยู่ห่างจากที่ว่าการอำเภอเมืองปราจีนบุรีประมาณ 12.2 กิโลเมตร อยู่ห่างจากศาลากลางจังหวัดปราจีนบุรีประมาณ 18.9 กิโลเมตร อยู่ห่างจากกรุงเทพมหานครประมาณ 148 กิโลเมตรตามทางรถยนต์และประมาณ 131 กิโลเมตรตามทางรถไฟ เทศบาลมีพื้นที่รับผิดชอบ 15.5 ตารางกิโลเมตรหรือคิดเป็นพื้นที่ประมาณ 9,687.5 ไร่ พื้นที่เป็นทางผ่านในทางรถไฟสายกรุงเทพ–อรัญประเทศ–ปอยเปต โดยมีสถานีรถไฟโคกมะกอกคอยให้บริการด้านการเดินทางกับประชาชนในพื้นที่
แหล่งข้อมูลอื่น

เว็บไซต์เทศบาลตำบลโคกมะกอก
| ด ค กองค์กรปกครองส่วนท้องถิ่นระดับล่างในจังหวัดปราจีนบุรี |
| --- | --- | --- |
| เทศบาลเมือง |  ปราจีนบุรี  หนองกี่  |  |
| เทศบาลตำบล |  กบินทร์  กรอกสมบูรณ์  โคกปีบ  โคกมะกอก  นาดี  บ้านนาปรือ  บ้านสร้าง  ประจันตคาม  โพธิ์งาม  เมืองเก่า  ศรีมหาโพธิ  สระบัว  |  |
| องค์การบริหารส่วนตำบล |  กบินทร์  กรอกสมบูรณ์  เกาะลอย  แก่งดินสอ  เขาไม้แก้ว  คำโตนด  โคกไทย  โคกปีบ  โคกไม้ลาย  ดงกระทงยาม  ดงขี้เหล็ก  ดงบัง  ดงพระราม  ท่างาม  ท่าตูม  ทุ่งโพธิ์  นนทรี  นาแขม  นาดี  เนินหอม  โนนห้อม  บ่อทอง  บางกระเบา  บางเดชะ  บางเตย  บางแตน  บางปลาร้า  บางพลวง  บางยาง  บ้านทาม  บ้านนา  บ้านพระ  บ้านสร้าง  บ้านหอย  บุฝ้าย  บุพราหมณ์  ประจันตคาม  ไผ่ชะเลือด  เมืองเก่า  ไม้เค็ด  ย่านรี  รอบเมือง  ลาดตะเคียน  วังดาล  วังตะเคียน  วังท่าช้าง  วัดโบสถ์  ศรีมหาโพธิ  สะพานหิน  สำพันตา  หนองแก้ว  หนองโพรง  หนองแสง  หัวหว้า  หาดนางแก้ว  |  |
ฮาจิมันไต

| ฮาจิมันไต 八幡平市 |
| --- | --- |
นคร
ศาลาว่าการเมืองฮาจิมันไต
   ธง ตรา
ที่ตั้งของฮาจิมันไต ในจังหวัดอิวาเตะ
ฮาจิมันไต 
พิกัด: 39°57′22″N 141°4′16″E﻿ / ﻿39.95611°N 141.07111°E﻿ / 39.95611; 141.07111
ประเทศ: ญี่ปุ่น
ภาค: โทโฮกุ
จังหวัด: อิวาเตะ
พื้นที่
 • ทั้งหมด: 826.30 ตร.กม. (319.04 ตร.ไมล์)
ประชากร (2017)
 • ทั้งหมด: 26,579 คน
 • ความหนาแน่น: 30 คน/ตร.กม. (80 คน/ตร.ไมล์)
เขตเวลา: เวลามาตรฐานญี่ปุ่น
โทรศัพท์: 0195-76-2111
ที่อยู่: 62 Ōfuke dai-35 jiwari, Hachimantai-shi, Iwate-ken 028-7192
เว็บไซต์: http://www.city.hachimantai.lg.jp/
ฮาจิมันไต (ญี่ปุ่น: 八幡平市; โรมาจิ: Hachimantai-shi; ทับศัพท์: ฮาจิมันไต-ชิ) เป็นนครในจังหวัดอิวาเตะ ประเทศญี่ปุ่น มีประชากร 25,055 (ปี 2018) จากการที่มีทางด่วนและทางหลวงแผ่นดินผ่านถึง 3 สาย ฮาจิมันไตจึงเป็นชุมทางการขนส่งทางถนนไปยังของภาคโทโฮกุตอนเหนือ
ภูมิอากาศ

| ข้อมูลภูมิอากาศของฮาจิมันไต (ปี 1981-2010)> เดือน | ข้อมูลภูมิอากาศของฮาจิมันไต (ปี 1981-2010)> ม.ค. | ข้อมูลภูมิอากาศของฮาจิมันไต (ปี 1981-2010)> ก.พ. | ข้อมูลภูมิอากาศของฮาจิมันไต (ปี 1981-2010)> มี.ค. | ข้อมูลภูมิอากาศของฮาจิมันไต (ปี 1981-2010)> เม.ย. | ข้อมูลภูมิอากาศของฮาจิมันไต (ปี 1981-2010)> พ.ค. | ข้อมูลภูมิอากาศของฮาจิมันไต (ปี 1981-2010)> มิ.ย. | ข้อมูลภูมิอากาศของฮาจิมันไต (ปี 1981-2010)> ก.ค. | ข้อมูลภูมิอากาศของฮาจิมันไต (ปี 1981-2010)> ส.ค. | ข้อมูลภูมิอากาศของฮาจิมันไต (ปี 1981-2010)> ก.ย. | ข้อมูลภูมิอากาศของฮาจิมันไต (ปี 1981-2010)> ต.ค. | ข้อมูลภูมิอากาศของฮาจิมันไต (ปี 1981-2010)> พ.ย. | ข้อมูลภูมิอากาศของฮาจิมันไต (ปี 1981-2010)> ธ.ค. | ข้อมูลภูมิอากาศของฮาจิมันไต (ปี 1981-2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 12.4 (54.3) | 12.0 (53.6) | 18.0 (64.4) | 27.7 (81.9) | 31.8 (89.2) | 33.5 (92.3) | 35.2 (95.4) | 35.5 (95.9) | 34.0 (93.2) | 26.5 (79.7) | 20.7 (69.3) | 16.9 (62.4) | 35.5 (95.9) |
| อุณหภูมิสูงสุดเฉลี่ย °C (°F) | 0.6 (33.1) | 1.6 (34.9) | 5.7 (42.3) | 13.7 (56.7) | 19.3 (66.7) | 23.3 (73.9) | 26.2 (79.2) | 27.8 (82) | 22.9 (73.2) | 16.9 (62.4) | 9.7 (49.5) | 3.6 (38.5) | 14.2 (57.6) |
| อุณหภูมิเฉลี่ยแต่ละวัน °C (°F) | -3.4 (25.9) | -2.8 (27) | 0.9 (33.6) | 7.6 (45.7) | 13.3 (55.9) | 17.6 (63.7) | 21.1 (70) | 22.4 (72.3) | 17.5 (63.5) | 10.9 (51.6) | 4.7 (40.5) | -0.3 (31.5) | 9.1 (48.4) |
| อุณหภูมิต่ำสุดเฉลี่ย  °C (°F) | -8.4 (16.9) | -8.0 (17.6) | -4.2 (24.4) | 1.3 (34.3) | 7.2 (45) | 12.6 (54.7) | 16.9 (62.4) | 18.1 (64.6) | 12.7 (54.9) | 5.2 (41.4) | -0.2 (31.6) | -4.5 (23.9) | 4.0 (39.2) |
| อุณหภูมิต่ำสุดที่เคยบันทึก °C (°F) | -21.8 (-7.2) | -22.2 (-8) | -15.4 (4.3) | -11.0 (12.2) | -2.7 (27.1) | 1.7 (35.1) | 7.7 (45.9) | 7.7 (45.9) | 1.3 (34.3) | -4.3 (24.3) | -11.0 (12.2) | -18.0 (-0.4) | −22.2 (−8) |
แหล่งที่มา: กรมอุตุนิยมวิทยาญี่ปุ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮาจิมันไต
Official Website (ญี่ปุ่น)
| ด ค ก จังหวัดอิวาเตะ |
| --- | --- | --- |
โมริโอกะ (เมืองหลวง)
| นครศูนย์กลาง |  โมริโอกะ  |  |
| นคร |  คามาอิชิ  คิตากามิ  คูจิ  ทากิซาวะ  โทโนะ  นิโนเฮะ  มิยาโกะ  ริกูเซ็นตากาตะ  อิจิโนเซกิ  โอชู  โอฟูนาโตะ  ฮาจิมันไต  ฮานามากิ  |  |
| เมืองและหมู่บ้าน แบ่งตามอำเภอ |  อำเภอคามิเฮอิ โอตสึจิ  อำเภอคูโนเฮะ คารูไม  คูโนเฮะ  โนดะ  ฮิโรโนะ  อำเภอเคเซ็ง ซูมิตะ  อำเภอชิโมะเฮอิ ทาโนฮาตะ  ฟูได  ยามาดะ  อิวาอิซูมิ  อำเภอชิวะ ชิวะ  ยาฮาบะ  อำเภอนิชิอิวาอิ ฮิราอิซูมิ  อำเภอนิโนเฮะ อิจิโนเฮะ  อำเภอวางะ นิชิวางะ  อำเภออิซาวะ คาเนงาซากิ  อำเภออิวาเตะ คูซูมากิ  ชิซูกูอิชิ  อิวาเตะ  |  |
อำไพพร จิตต์ไม่งง

| อำไพพร จิตต์ไม่งง |
| --- | --- |
อาชีพ: ผู้กำกับละครโทรทัศน์
สังกัด: ช่อง 3 เอชดี
โทรทัศน์ทองคำ: ผู้กำกับการแสดงละครดีเด่น  2549 - อุ้มรัก  2551 - สวรรค์เบี่ยง
นาฏราช: ผู้กำกับยอดเยี่ยม   2557- สามีตีตรา
คมชัดลึก: ผู้กำกับละครโทรทัศน์ยอดเยี่ยม   2549 - อุ้มรัก 2557 - สามีตีตรา
อำไพพร จิตต์ไม่งง ชื่อเล่น แอ้ว เป็นผู้กำกับละครโทรทัศน์ชาวไทย จบการศึกษาจากคณะอักษรศาสตร์ จุฬาลงกรณ์มหาวิทยาลัย รุ่น 52 มีผลงานสร้างชื่อจากการกำกับละครเรื่อง อุ้มรัก, สวรรค์เบี่ยง, สูตรเสน่หา, เกมร้ายเกมรัก, แอบรักออนไลน์, สามีตีตรา ฯลฯ ซึ่งเป็นละครที่เคยออกอากาศทางสถานีวิทยุโทรทัศน์ไทยทีวีสีช่อง 3 จนได้รับความนิยมจากผู้ชมเป็นจำนวนมาก
ประวัติ

อำไพพร เริ่มต้นการทำงานจากการกำกับการแสดงละครเวทีมาก่อน จากนั้นเริ่มเป็นโคชการแสดง และเป็นผู้ช่วยผู้กำกับละคร จากนั้นเป็นผู้กำกับละครกับทางช่อง 3 อย่างเรื่อง สาวฮอตหนุ่มแฮ้ว, ผู้ชายมือสอง,  บัวปริ่มน้ำ และอื่น ๆ แต่เริ่มมีชื่อเสียง จากการกำกับการแสดงของคู่พระนาง ธีรเดช วงศ์พัวพันธ์ และแอน ทองประสม ถึง 4 เรื่อง คือ  อุ้มรัก (2549), สวรรค์เบี่ยง (2551), สูตรเสน่หา (2552) และ 365 วันแห่งรัก (2553) จากนั้นได้กำกับละครกับการแสดงคู่พระนาง ณเดชน์ คูกิมิยะ และอุรัสยา เสปอร์บันด์ โดยปี 2554 กำกับเรื่อง เกมร้ายเกมรัก ปี 2555 กำกับเรื่อง ปัญญาชนก้นครัว ที่แสดงโดย ปริญ สุภารัตน์ และคิมเบอร์ลี แอน เทียมศิริ ปี 2557 กำกับเรื่อง สามีตีตรา แสดงโดยธนวรรธน์ วรรธนะภูติ และวรัทยา นิลคูหา ซึ่งทำให้เธอได้รับรางวัลกำกับยอดเยี่ยม นาฏราช ครั้งที่ 6 และ ผู้กำกับละครโทรทัศน์ยอดเยี่ยม รางวัลคมชัดลึกอวอร์ด ครั้งที่ 12 มาครอง
ปี 2558 กำกับเรื่อง แอบรักออนไลน์ นำแสดงโดยปริญ สุภารัตน์ และคิมเบอร์ลี แอน เทียมศิริ และปี 2561 กลับมาร่วมงานกับคู่ณเดชน์-ญาญ่าอีกครั้งในละครเรื่อง ลิขิตรัก และปี 2563 มีผลงานกำกับละครเรื่อง อกเกือบหักแอบรักคุณสามี
ผลงาน

สาวฮอตหนุ่มแฮ้ว (2544)
จดหมายถึงดวงดาว (2544)
ผู้ชายมือสอง (2547)
อุ้มรัก (2549)
บัวปริ่มน้ำ (2549)
รักนี้หัวใจเราจอง (2550)
สวรรค์เบี่ยง (2551)
ใจร้าว (2551)
สูตรเสน่หา (2552)
365 วันแห่งรัก (2553)
เกมร้ายเกมรัก (2554)
ปัญญาชนก้นครัว (2555)
สามีตีตรา (2557)
แอบรักออนไลน์ (2558)
คลื่นชีวิต (2560)
ลิขิตรัก (2561)
อกเกือบหักแอบรักคุณสามี (2563)
บาปอยุติธรรม (2564)
คือเธอ (Bad Romeo) (2565)
โลกหมุนรอบเธอ (2567)
หนึ่งในร้อย (2567)
รางวัล

ผู้กำกับการแสดงละครดีเด่น รางวัลโทรทัศน์ทองคำ ครั้งที่ 21 (พ.ศ. 2549) จากเรื่อง อุ้มรัก
ผู้กำกับละครยอดเยี่ยม รางวัลคมชัดลึกอวอร์ด ครั้งที่ 4 (พ.ศ. 2549) จากเรื่อง อุ้มรัก
ผู้กำกับการแสดงละครดีเด่น รางวัลโทรทัศน์ทองคำ ครั้งที่ 23 (พ.ศ. 2551) จากเรื่อง สวรรค์เบี่ยง
ผู้กำกับยอดเยี่ยม รางวัลนาฏราช ครั้งที่ 6 (พ.ศ. 2557) จากเรื่อง สามีตีตรา
ผู้กำกับละครโทรทัศน์ยอดเยี่ยม รางวัลคมชัดลึกอวอร์ด ครั้งที่ 12 (พ.ศ. 2557) จากเรื่อง สามีตีตรา
เทศบาลตำบลโคกตูม
แหล่งข้อมูลอื่น

เว็บไซต์เทศบาลตำบลโคกตูม
| ด ค กองค์กรปกครองส่วนท้องถิ่นระดับล่างในจังหวัดลพบุรี |
| --- | --- | --- |
| เทศบาลเมือง |  เขาสามยอด  บ้านหมี่  ลพบุรี  |  |
| เทศบาลตำบล |  กกโก  แก่งเสือเต้น  เขาพระงาม  เขาพระยาเดินธง  โคกตูม  โคกสลุด  โคกสำโรง  ดีลัง  ถนนใหญ่  ท่าโขลง  ท่าวุ้ง  ท่าศาลา  บางงา  บ้านท่าหลวง  ป่าตาล  พัฒนานิคม  โพตลาดแก้ว  ลำนารายณ์  สระโบสถ์  หนองม่วง  |  |
| องค์การบริหารส่วนตำบล |  กุดตาเพชร  เกาะแก้ว  เกาะรัง  แก่งผักกูด  โก่งธนู  เขาน้อย  เขารวก  เขาสมอคอน  เขาแหลม  คลองเกตุ  โคกกะเทียม  โคกเจริญ  โคกลำพาน  โคกสลุง  โคกสำโรง  โคกแสมสาร  งิ้วราย  ช่องสาริกา  ชอนน้อย  ชอนม่วง  ชอนสมบูรณ์  ชอนสารเดช  ชัยนารายณ์  ชัยบาดาล  เชียงงา  ซับจำปา  ซับตะเคียน  ซับสมบูรณ์  ดงดินแดง  ดงมะรุม  ดอนดึง  ดอนโพธิ์  ตะลุง  ถลุงเหล็ก  ทะเลชุบศร  ท่าแค  ท่าดินดำ  ท่ามะนาว  ท้ายตลาด  ท่าวุ้ง  ท่าหลวง  ทุ่งท่าช้าง  นาโสม  น้ำสุด  นิคมลำนารายณ์  นิยมชัย  บ่อทอง  บัวชุม  บางกะพี้ดงพลับ  บางขาม  บางขันหมาก  บางคู้  บางพึ่ง  บางลี่  บ้านกล้วย  บ้านข่อย  บ้านชี  บ้านทราย  บ้านเบิก  บ้านใหม่สามัคคี  ไผ่ใหญ่  พรหมมาสตร์  พุคา  เพนียด  โพธิ์เก้าต้น  โพธิ์ตรุ  โพนทอง  ม่วงค่อม  มหาโพธิ  มหาสอน  มะนาวหวาน  มุจลินท์  ยางโทน  ยางราก  ลำนารายณ์  ลำสนธิ  วังขอนขว้าง  วังจั่น  วังทอง  วังเพลิง  ศิลาทิพย์  สนามแจง  สะแกราบ  สายห้วยแก้ว  หนองกระเบียน  หนองแขม  หนองเต่า  หนองทรายขาว  หนองบัว  หนองผักแว่น  หนองม่วง  หนองมะค่า  หนองเมือง  หนองยายโต๊ะ  หนองรี  หลุมข้าว  ห้วยขุนราม  ห้วยโป่ง  ห้วยหิน  หัวลำ  หัวสำโรง  หินปัก  |  |
เมินปา

| ประชากรทั้งหมด |
| --- | --- |
78,000
ภูมิภาคที่มีประชากรอย่างมีนัยสำคัญ
 อินเดีย (อรุณาจัลประเทศ): 50,000
 จีน (เขตปกครองตนเองทิเบต): 25,000
 ภูฏาน: 3,000
ภาษา
ภาษาเมินปา, ภาษาจังลา, ภาษาทิเบต, ภาษาลิมบู
ศาสนา
พุทธศาสนาแบบทิเบต, ศาสนาเพิน
เมินปา (ทิเบต: མོན་པ་, ไวลี: mon pa, พินอินทิเบต: mön ba) หรือ เหมินปา (门巴族) เป็นชนเผ่าทิเบตกลุ่มหนึ่งที่อาศัยอยู่ใน รัฐอรุณาจัลประเทศของอินเดียประมาณ 50,000 คน ในแถบเมืองญิงจีในเขตปกครองตนเองทิเบตของจีนประมาณ 25,000 คน และมีอยู่ในภูฏานด้วยประมาณ 3,000 คน
เบิร์ธเดย์ (เพลงยูกิเอะ นากาเมะ)

ซิงเกิล Birthday เป็นซิงเกิลที่หกของยูกิเอะ นากามะ ออกจำหน่ายวันที่ 2 กุมภาพันธ์ พ.ศ. 2543 ราคา 1,223 เยน
รายชื่อเพลง

Birthday
I Feel You
Birthday (Backing Track)
เจ้าหญิงคาโกะแห่งอากิชิโนะ

| เจ้าหญิงคาโกะแห่งอากิชิโนะ |
| --- | --- |
เจ้าหญิงคาโกะ เมื่อ พ.ศ. 2562
ประสูติ: 29 ธันวาคม พ.ศ. 2537 (29 ปี) โรงพยาบาลสำนักพระราชวัง โตเกียว ประเทศญี่ปุ่น
ราชวงศ์: ญี่ปุ่น
พระบิดา: เจ้าชายฟูมิฮิโตะ อากิชิโนะโนะมิยะ
พระมารดา: เจ้าหญิงคิโกะ พระชายาฯ
เจ้าหญิงคาโกะแห่งอากิชิโนะ (ญี่ปุ่น: 佳子内親王; โรมาจิ: Kako Naishinnō; ประสูติ 29 ธันวาคม พ.ศ. 2537) เป็นพระธิดาในเจ้าชายฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ เป็นพระราชนัดดาในสมเด็จพระจักรพรรดิอากิฮิโตะ และสมเด็จพระจักรพรรดินีมิจิโกะ และเป็นพระภาติยะในสมเด็จพระจักรพรรดินารูฮิโตะ
พระประวัติ

เจ้าหญิงคาโกะแห่งอากิชิโนะ ประสูติเมื่อวันที่ 29 ธันวาคม พ.ศ. 2537 ณ โรงพยาบาลสำนักพระราชวัง กรุงโตเกียว เป็นพระบุตรองค์ที่สองในเจ้าชายฟูมิฮิโตะ อากิชิโนะโนะมิยะ กับเจ้าหญิงคิโกะ พระชายาฯ มีพระภคินีและพระอนุชาคือ มาโกะ โคมูโระ และเจ้าชายฮิซาฮิโตะแห่งอากิชิโนะ ตามลำดับ
พระองค์เข้ารับการศึกษาระดับประถมศึกษาที่โรงเรียนประถมกากูชูอิงในเดือนเมษายน พ.ศ. 2544 จนสำเร็จการศึกษาในเดือนมีนาคม พ.ศ. 2550 แล้วเข้าศึกษาต่อระดับมัธยมศึกษาที่โรงเรียนมัธยมหญิงกากูชูอิงในเดือนเมษายนปีเดียวกัน และสำเร็จการศึกษาในเดือนมีนาคม พ.ศ. 2555 หลังสำเร็จการศึกษาชั้นเตรียมอุดมก็ทรงศึกษาภาษาอังกฤษ ณ วิทยาลัยทรีนิตีในดับลิน ประเทศไอร์แลนด์ โดยทรงเข้าศึกษาต่อระดับอุดมศึกษาสาขาศึกษาศาสตร์ คณะอักษรศาสตร์ มหาวิทยาลัยกากูชูอิงในเดือนเมษายนปีถัดมา ครั้นเดือนสิงหาคม พ.ศ. 2557 ก็ทรงลาออกจากมหาวิทยาลัยเดิม แล้วทรงสอบเข้ามหาวิทยาลัยนานาชาติคริสเตียน คณะศิลปศาสตร์  โดยทรงร่วมพิธีเปิดการศึกษาของมหาวิทยาลัยดังกล่าวเมื่อวันที่ 2 เมษายน พ.ศ. 2558
พ.ศ. 2560 เจ้าหญิงคาโกะตัดสินพระทัยเข้าศึกษาต่อระดับอุดมศึกษาในสหราชอาณาจักรเช่นเดียวกับเจ้าหญิงมาโกะพระภคินีในเดือนกันยายน โดยจะทรงเข้าศึกษาในมหาวิทยาลัยลีดส์ สาขาศิลปะและจิตวิทยาเพราะทรงสนพระทัย พระองค์สำเร็จการศึกษาในเดือนมิถุนายน พ.ศ. 2561
พระกรณียกิจ

ในปี พ.ศ. 2546 เจ้าหญิงมาโกะและเจ้าหญิงคาโกะตามเสด็จพระชนกและชนนีเสด็จเยือนประเทศไทยด้วยพระชนกเป็นพระสหายคนสนิทของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งถือเป็นการเสด็จเยือนต่างประเทศครั้งแรกของเจ้าหญิงมาโกะและเจ้าหญิงคาโกะ
พระองค์ตามเสด็จพระบิดามารดาและพระภคินีมาประเทศไทยในวันที่ 7-13 สิงหาคม พ.ศ. 2550 ในพระราชพิธีเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง การรับปริญญาดุษฎีบัณฑิตจากมหาวิทยาลัยอุบลราชธานี และทรงร่วมวิจัยปักษีวิทยาของพระชนก
เดือนกันยายน พ.ศ. 2562 เจ้าหญิงคาโกะเสด็จเยือนประเทศออสเตรียและประเทศฮังการีอย่างเป็นทางการ เพียงลำพังพระองค์เป็นครั้งแรก และทรงพบปะกับผู้นำประเทศเหล่านั้นด้วย ต่อมาในเดือนพฤษภาคม พ.ศ. 2564 เจ้าหญิงคาโกะทรงงานนอกเวลาให้กับสหพันธ์คนหูหนวกญี่ปุ่น
ความสนพระทัย

เจ้าหญิงคาโกะทรงสนพระทัยสเกตลีลาตั้งแต่ทรงศึกษาในระดับประถมศึกษา ในปี พ.ศ. 2555 พระองค์เป็นตัวแทนของสมาคมสเกตลีลาเมจิจิงงุไกเอ็ง (Meijijingu Gaien Figure Skating Club) และทรงเข้าร่วมการแข่งขันสเกตลีลาฤดูใบไม้ผลิ (Spring Cup Figure Skating Competition) ที่จัดขึ้นโดยสหพันธ์สเกตญี่ปุ่น ซึ่งพระองค์ติดอันดับของเขตชินจุกุ (ทีมบีหญิง-ระดับชั้นประถมศึกษาปีที่ 6 หรือมากกว่า)
พระเกียรติยศ

| ธรรมเนียมพระยศของ เจ้าหญิงคาโกะ |
| --- | --- |
ธงประจำพระอิสริยยศ
การทูล: เด็งกะ/เท็งกะ (殿下)
พระเกียรติยศ > พระอิสริยยศ

เจ้าหญิงคาโกะแห่งอากิชิโนะ มีฐานันดรศักดิ์ที่ อิมพีเรียลไฮนิส
พระเกียรติยศ > เครื่องราชอิสริยาภรณ์

ญี่ปุ่น : เครื่องราชอิสริยาภรณ์รัตนมงกุฎ ชั้นที่ 1 (29 ธันวาคม พ.ศ. 2557)